Diari Oficial de la Generalitat Valenciana


Sumari del DOGV 2636, del 29-11-1995 (1995/836850)

DECRET 326/1995, de 30 d'octubre, del Govern Valencià, pel qual s'accepta la cessió gratuïta de la propietat de l'immoble de 1.366,89 m2 de superfície, situat al carrer Marina Espanyola d'Elda, destinat a la construcció d'un centre d'atenció primària, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/326/dof/vci/html**

### Dades del document

Número de DOGV
:   2636

Data del DOGV
:   29-11-1995

Secció del DOGV
:   DISPOSICIONS GENERALS

Número del document
:   1995/836850


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Decret

DECRET 326/1995, de 30 d'octubre, del Govern Valencià, pel qual s'accepta la cessió gratuïta de la propietat de l'immoble de 1.366,89 m2 de superfície, situat al carrer Marina Espanyola d'Elda, destinat a la construcció d'un centre d'atenció primària, realitzada per l'ajuntament d'aquest municipi.
  
L'Ajuntament d'Elda, en sessió plenària realitzada el dia 30 de juliol de 1992, acordà la cessió gratuïta a la Generalitat Valenciana de la propietat de l'immoble situat al carrer Marina Espanyola, propietat de l'ajuntament esmentat.
  
La cessió es realitza amb el fi determinant de construir-hi un centre d'atenció primària.
  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 30 d'octubre de 1995,
  
  
DECRETE
  
  
Article primer
  
Acceptar la cessió gratuïta de la propietat, realitzada per l'Ajuntament d'Elda, de l'immoble de 1.366,89 m2 de superfície, situat al carrer Marina Espanyola, que confronta: nord, resta de finca des de la carretera de circumval·lació fins al carrer Marina Espanyola; sud, resta de finca des de la carretera de circumval·lació fins el carrer Marina Espanyola; est, carrer Marina Espanyola; i oest, carretera de circumval·lació.
  
Aquesta finca es troba inscrita en el Registre de la Propietat d'Elda, llibre 524, tom 1.509, foli 9, finca 41.715.
  
  
Article segon
  
La cessió gratuïta efectuada per l'Ajuntament d'Elda es fa amb la condició de destinar l'immoble a centre d'atenció primària, que haurà d'estar en funcionament en el termini de cinc anys i mantenir-se en el mateix ús durant els trenta següents, comptadors des de la data de firma de l'escriptura de cessió.
  
  
En el supòsit d'incompliment de les condicions, es considerarà resolta la cessió i revertirà el terreny a l'Ajuntament d'Elda amb totes les seues pertinences i accessions.
  
  
Article tercer
  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
  
  
DISPOSICIó FINAL
  
  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.
  
  
València, 30 d'octubre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO
  
El conseller d'Economia i Hisenda,
  
JOSÉ LUIS OLIVAS MARTíNEZ


Còpia Permalink ELI